13. ข้อมูลอื่นที่เกี่ยวข้อง

 บริษัทขอชี้แจงข้อมูลเพิ่มเติมเกี่ยวกับฐานะการเงินและผลการดำเนินงานและความสามารถในการชำระหนี้ของบริษัทที่เกี่ยวข้อง ( บจ.เหล็กสหมิตร) ซึ่งบริษัทได้เข้าค้ำประกันหนี้ตามที่ได้กล่าวไว้ในหัวข้อ 11 “ รายการระหว่างกัน ” ดังนี้ 

+--------------------+------+-------------+-------------+-------------+
| รายการ             | หน่วย | ปี 2546      | ปี 2545      | ปี 2544      |
+--------------------+------+-------------+-------------+-------------+
| สินทรัพย์รวม          | ล้า   | 590         | 640         | 695         |
|                    | นบาท |             |             |             |
+--------------------+------+-------------+-------------+-------------+
| หนี้สินรวม            | ล้า   | 3,717       | 3,663       | 3,371       |
|                    | นบาท |             |             |             |
+--------------------+------+-------------+-------------+-------------+
| ส่วนของผู้ถือหุ้น        | ล้า   | (3,127)     | (3,024)     | (2,676)     |
|                    | นบาท |             |             |             |
+--------------------+------+-------------+-------------+-------------+
| รายไ               | ล้า   | 179         | 114         | 29          |
| ด้จากการขายและรับจ้าง | นบาท |             |             |             |
+--------------------+------+-------------+-------------+-------------+
| รายได้รวม           | ล้า   | 185         | 128         | 30          |
|                    | นบาท |             |             |             |
+--------------------+------+-------------+-------------+-------------+
| ต้นทุนขายและรับจ้าง    | ล้า   | 254         | 175         | 110         |
|                    | นบาท |             |             |             |
+--------------------+------+-------------+-------------+-------------+
| ค่า                 | ล้า   | 5           | 9           | 17          |
| ใช้จ่ายในการดำเนินงาน | นบาท |             |             |             |
+--------------------+------+-------------+-------------+-------------+
| ดอกเบี้ยจ่าย          | ล้า   | 134         | 292         | 247         |
|                    | นบาท |             |             |             |
+--------------------+------+-------------+-------------+-------------+
| ขาดทุนสุทธิ           | ล้า   | (208)       | (347)       | (343)       |
|                    | นบาท |             |             |             |
+--------------------+------+-------------+-------------+-------------+
| ขาดทุนสะสม          | ล้า   | (3,427)     | (3,219)     | (2,872)     |
|                    | นบาท |             |             |             |
+--------------------+------+-------------+-------------+-------------+

 ( ข้อมูลข้างต้นเป็นข้อมูลล่าสุดจากงบการเงินที่ผ่านการตรวจสอบโดยผู้สอบบัญชีรับอนุญาตแล้ว สำหรับงบการเงินปี 2547 อยู่ระหว่างการตรวจสอบ )

 ตั้งแต่ปี 2539 เป็นต้นมา บริษัทที่เกี่ยวข้องประสบปัญหาการขาดเงินทุนหมุนเวียนในการจัดหาวัตถุดิบเพื่อผลิตสินค้า รายได้ที่เกิดขึ้นส่วนใหญ่เป็นรายได้จากการรับจ้างผลิตสินค้า ซึ่งกระแสเงินสดที่ได้เพียงพอสำหรับการดำเนินงานตามปกติและรักษาไว้ซึ่งเครื่องจักรมิให้เกิดความเสียหายจากการหยุดใช้เป็นระยะเวลานาน แต่ยังไม่สามารถชำระหนี้สินและต้นทุนทางการเงินได้ ปัจจุบันบริษัทที่เกี่ยวข้องอยู่ระหว่างดำเนินการปรับเปลี่ยนโครงสร้างทุนและหาผู้ร่วมลงทุนรายใหม่ ตลอดจนการเจรจากับเจ้าหนี้เพื่อพิจารณาสนับสนุนเงินทุนหมุนเวียน ประกอบกับแนวโน้มของธุรกิจเหล็กเริ่มปรับตัวในทิศทางที่ดีขึ้น ทำให้เป็นไปได้ว่าเจ้าหนี้จะกลับมาให้การพิจารณาสนับสนุนเงินทุนหมุนเวียนอีกครั้งหนึ่ง ซึ่งจะทำให้บริษัทที่เกี่ยวข้องสามารถกลับมาดำเนินธุรกิจและชำระหนี้ได้เองตามปกติ 

ทั้งนี้ ในระหว่างที่บริษัทที่เกี่ยวข้องดำเนินการดังกล่าว ซึ่งจำเป็นต้องอาศัยระยะเวลาช่วงหนึ่ง
บริษัทในฐานะผู้ค้ำประกันอยู่ระหว่างแต่งตั้งที่ปรึกษาทางการเงินรายใหม่
เพื่อเป็นตัวแทนในการเจรจาปรับโครงสร้างหนี้กับเจ้าหนี้อีกครั้ง
โดยมีวัตถุประสงค์เพื่อปลดภาระค้ำประกันของบริษัท อันจะทำให้บริษัทมีฐานะการเงินที่มั่งคงขึ้น
คาดว่าการเจรจาจะเสร็จสิ้นได้ภายในปี 2548 นี้ อย่างไรก็ตาม
บริษัทในฐานะผู้ค้ำประกันได้บันทึกค่าเผื่อหนี้สงสัยจะสูญจากภาระค้ำประกันดังกล่าวไว้เต็มจำนวนแล้วในงบการเงินประจำปีสิ้นสุดวันที่
31 ธันวาคม 2546 ประมาณ 1,317 ล้านบาท

32